Produse și servicii furnizate în 2011 (2010)

Analize și raportări cu privire la evoluția politicii Mandatul centrului privind evaluarea progreselor realizate în implementarea inițiativelor comune în domeniul educației și formării profesionale a fost reafirmat și extins în 2010. Centrul a elaborat o abordare nouă, conform căreia: (i) începând din 2010, face anual bilanțul evoluțiilor înregistrate în cadrul acestei politici în diversele țări; (ii) elaborează un raport referitor la politica globală, în care se analizează progresele înregistrate în îndeplinirea până în 2014 a obiectivelor strategice ale politicii. S-a pus în aplicare un nou cadru pentru ReferNet – rețeaua europeană pentru educație și formare profesională, implementată de centru – în scopul colectării sistematice de informații privind sistemele de educație și formare profesională și evoluțiile înregistrate în cadrul acestei politici. Comisarul pentru educație și cultură și cel pentru ocuparea forței de muncă au contribuit la conferința Agora organizată de centru, intitulată A bridge to the future („O punte către viitor”) – Politica europeană în materie de educație și formare profesională 2002-2010. Rezultatele unei analize comparative privind cele mai eficace și mai eficiente mecanisme de partajare a costurilor de finanțare a politicii în materie de educație și formare profesională au fost dezbătute în cadrul unei conferințe organizate de DG EAC în cooperare cu președinția maghiară pe tema educației adulților și în cadrul ILO Skills Development Academy (Academia de dezvoltare a competențelor din cadrul OIM). Sprijinirea dezvoltării și a punerii în aplicare a instrumentelor comune europene Centrul a asigurat coordonarea Grupului consultativ pentru Cadrul european al calificărilor în cooperare cu Comisia Europeană (DG EAC). În luna octombrie 2011, a fost publicat raportul Development of national qualifications frameworks in Europe (Dezvoltarea cadrelor naționale ale calificărilor în Europa). Centrul a analizat „rapoartele privind corelarea sistemelor naționale ale calificărilor” pentru 14 țări. Au fost prezentate 24 de analize de fond și 24 de prezentări în cadrul a 16 reuniuni pe teme legate de Cadrul european al calificărilor, aceste analize și prezentări având rolul de a oferi un punct de plecare pentru dezbaterile privind politica (de exemplu, conferința președinției maghiare a Cadrului european al calificărilor). A fost finalizat cel de al doilea raport de monitorizare a ECVET (Sistemul european de credite pentru educație și formare profesională), raport care a pus accentul pe strategiile de implementare a ECVET. S-a acordat în continuare sprijin pentru EQAVET (Cadrul european de referință pentru asigurarea calității în educație și formare profesională); a fost publicată lucrarea intitulată Assuring quality in VET – the role of accrediting VET providers (Asigurarea calității în domeniul educației și formării profesionale – rolul acreditării furnizorilor de educație și formare profesională). A crescut gradul de utilizare de către cetățenii europeni a site-ului Europass – site administrat de centru. De la lansarea site-ului, au fost generate on-line 16,6 milioane de CV-uri [2011: 5,8 milioane (3,8 milioane)]. Pentru a promova o mai mare coerență între instrumentele europene, centrul a organizat un atelier în parteneriat cuParlamentul European, precum și o conferință cu partenerii sociali pe tema rolului jucat de aceștia în implementarea instrumentelor disponibile la nivelul UE. Două note informative – Qualifications frameworks in Europe: modernising education and training (Cadrele calificărilor în Europa: modernizarea educației și a formării) și Shaping lifelong learning: making the most of European tools and principles (Definirea învățării pe tot parcursul vieții: valorificarea la maximum a instrumentelor și principiilor europene) – sintetizau cele mai importante mesaje adresate factorilor de decizie. În anul de învățământ 2010/2011, au fost coordonate 243 de vizite de studiu, pentru 2 723 de specialiști din 31 de țări. Studiile de impact evidențiază o rată ridicată de satisfacție (96 %) (100 %) a partenerilor sociali, precum și atingerea unui nivel înalt de calitate. Analiza cu privire la abilități și la competențe Au fost publicate previziunile actualizate cu privire la competențe. A fost organizată o conferință pe tema comparării metodelor de previzionare a necesităților în materie de competențe. S-au convenit abordarea și metoda care urmează să fie utilizate pentru un sondaj realizat în rândul angajatorilor europeni pe tema necesităților întreprinderilor în materie de competențe. Un seminar internațional privind anticiparea competențelor și obținerea unui echilibru între cererea și oferta de competențe a reunit actori majori de la nivel național și internațional în acest domeniu. A fost publicat raportul de sinteză Skills for Green Jobs: A Global View („Competențe pentru locuri de muncă «verzi»: O viziune globală”), în cooperare cu Organizația Internațională a Muncii (OIM). Studii realizate cu privire la problema neconcordanței dintre cererea și oferta de competențe au pus accentul pe aspectele care țin de migrație. A fost publicat raportul Migrants, minorities, mismatch? (Migranți, minorități, dezechilibru între cerere și ofertă?). Calificări în contextul învățării pe tot parcursul vieții În cadrul conferinței președinției poloneze organizate pe tema dezvoltării competențelor tinerilor, au fost prezentate rezultatele cercetărilor referitoare la programele de învățământ și la politicile de evaluare, precum și beneficiile pe care educația le aduce individului. A fost organizat un atelier internațional cu privire la inovarea și reforma programelor de învățământ. Studiul Learning while working – Success stories on workplace learning in Europe (Continuarea învățării concomitent cu participarea la viața activă – „povești de succes” despre învățarea la locul de muncă în Europa) a fost prezentat în cadrul unei conferințe a președinției maghiare și a fost dezbătut în cadrul reuniunii directorilor generali responsabili de educație și formare profesională, organizată sub egida președinției poloneze. Un raport privind orientarea profesională pe tot parcursul vieții a evaluat progresele înregistrate în diversele țări în ceea ce privește punerea în aplicare a rezoluției Consiliului privind orientarea profesională pe tot parcursul vieții. A fost finalizată actualizarea în 32 de țări a repertoarului european cu privire la validare (European inventory on validation). S-au publicat o notă informativă și patru lucrări de cercetare pe tema beneficiilor socioeconomice ale educației și formării profesionale. Impactul organizației O serie de indicatori-cheie demonstrează un impact semnificativ al organizației: mențiuni în 105 documente de politici ale Uniunii Europene; 16 solicitări adresate la nivelul UE; contribuții directe la 13 documente de politici ale Uniunii Europene. Creșterea utilizării site-ului web; contribuții la peste 100 de conferințe; organizarea a 108 conferințe/evenimente; 130 de publicații; 380 de articole apărute în mass-media tratând despre activitatea centrului. Publicațiile centrului au fost descărcate de peste 496 000 de ori în 2011 (+ 40 % în comparație cu 2010). Pentru mai multe informații, a se consulta site-ul www.cedefop.europa.eu (Raportul anual și Raportul anual de activitate 2011).